আদ দিরাসাতুল ইসলামিয়া
আদ দিরাসাতুল ইসলামিয়া (আরবি: الدراسات الإسلامية) দারুল উলুম দেওবন্দের শায়খুল হিন্দ একাডেমি থেকে প্রকাশিত একটি ভূতপূর্ব ত্রৈমাসিক আরবি ম্যাগাজিন। ১৯৮০ সালে সাইদ আহমদ আকবরাবাদীর ব্যবস্থাপনায় এটি প্রকাশিত হয়। এই ম্যাগাজিনের প্রথম সংখ্যায় ছিল একশত পৃষ্ঠা। অল্প সময়ের মধ্যে এটি পাঠকপ্রিয়তা অর্জন করে এবং ইসলামি শিক্ষা ও সংস্কৃতির প্রচার সহ প্রেস সার্কেলে এর পরিধি সম্প্রসারণে ভূমিকা পালন করে। কিন্তু সাইদ আহমদ আকবরাবাদীর মৃত্যুর পর এর প্রকাশনা বন্ধ হয়ে যায়।